CELEX: C2006/131/18
Language: lt
Date: 2006-06-03 00:00:00
Title: Byla C-177/04  2006 m. kovo 14 d.  Teisingumo Teismo (didžioji kolegija) sprendimas  Europos Bendrijų Komisija prieš  Prancūzijos Respubliką (Valstybės įsipareigojimų neįvykdymas — Direktyva 85/374/EEB — Atsakomybė už gaminius su trūkumais — Teisingumo Teismo sprendimas, kuriuo pripažįstamas valstybės įsipareigojimų neįvykdymas — Nevykdymas — EB 228 straipsnis — Piniginės baudos — Sprendimo įvykdymas iš dalies nagrinėjant bylą)

3.6.2006   
            
            
               LT
            
            
               Europos Sąjungos oficialusis leidinys
            
            
               C 131/10
            
         2006 m. kovo 14 d. Teisingumo Teismo (didžioji kolegija) sprendimas Europos Bendrijų Komisija prieš Prancūzijos Respubliką
   (Byla C-177/04) (1)
   
   (Valstybės įsipareigojimų neįvykdymas - Direktyva 85/374/EEB - Atsakomybė už gaminius su trūkumais - Teisingumo Teismo sprendimas, kuriuo pripažįstamas valstybės įsipareigojimų neįvykdymas - Nevykdymas - EB 228 straipsnis - Piniginės baudos - Sprendimo įvykdymas iš dalies nagrinėjant bylą)
   (2006/C 131/18)
   Proceso kalba: prancūzų
   Šalys
   
      Ieškovė: Europos Bendrijų Komisija, atstovaujama G. Valero Jordana ir B. Stromsky
   
      Atsakovė: Prancūzijos Respublika, atstovaujama G. de Bergues ir R. Loosli
   Dalykas
   Valstybės įsipareigojimų neįvykdymas — 2002 m. balandžio 25 d. Teisingumo Teismo sprendimo Komisija prieš Prancūziją (C–52/00) tiek, kiek tai susiję su 1985 m. liepos 25 d. Tarybos direktyvos 85/374/EEB dėl valstybių narių įstatymų ir kitų teisės aktų, reglamentuojančių atsakomybę už gaminius su trūkumais, derinimo (OL L 210, p. 29) perkėlimu į nacionalinę teisę, nevykdymas — Prancūzijos civilinio kodekso nuostatų nepakeitimas — Prašymas skirti baudą
   Sprendimo rezoliucinė dalis
   
               1.
            
            
               Toliau manydama, kad gaminių su trūkumais tiekėjas atsako taip kaip gamintojas, jei pastarasis negali būti nustatytas, nors tiekėjas per protingą laiko tarpą informavo nukentėjusįjį apie tai, kas jam patiekė gaminį, Prancūzijos Respublika nesiėmė būtinų priemonių 2002 m. balandžio 25 d. Sprendimui Komisija prieš Prancūziją (C–52/00) tiek, kiek tai susiję su 1985 m. liepos 25 d. Tarybos direktyvos 85/374/EEB dėl valstybių narių įstatymų ir kitų teisės aktų, reglamentuojančių atsakomybę už gaminius su trūkumais, derinimo 3 straipsnio 3 dalies perkėlimu į nacionalinę teisę, įvykdyti ir neįvykdė įsipareigojimų pagal EB 228 straipsnį.
            
         
               2.
            
            
               Priteisti iš Prancūzijos Respublikos sumokėti Komisijai į Europos bendrijos nuosavų lėšų sąskaitą periodinę baudą, kurią sudaro 31 650 eurų už kiekvieną dieną, kurią vėluojama visiškai ir veiksmingai įvykdyti 2002 m. balandžio 25 d. Sprendimą Komisija prieš Prancūziją, nuo šio sprendimo paskelbimo iki minėto 2002 m. balandžio 25 d. Sprendimo visiško įvykdymo.
            
         
               3.
            
            
               Priteisti iš Prancūzijos Respublikos bylinėjimosi išlaidas.
            
         
      (1)  OL C 118, 2004 4 30.